Kinsásá Bopéto

Kinsásá Bopéto tǒ mpɛ Kin Bopéto ezalí libongisami ya bopéto mpɔ̂ na etúká ya engumba ya Kinsásá, mbóka-mokonzi ya Kongó-Kinsásá. Ebandisami o mobú 2020, mokɔlɔ 19 ya Sánzá ya zómi libosó ya mokonzi wa ekólo Félix Tshisekedi. Kin bopéto ebandisami na moyángeli-etúká Gentiny Ngobila Mbaka ɔyó azwaki mokano ya kosilisa ɔyó ezalí bosɔtɔ o katí ya engumba Kinsásá, komeka kotía péto na mbóka.  

Mokano monɛnɛ ezalí nakobatela bopéto na engumba mpɛ nakobundisa bosɔtɔ ɔyó ebwakami na nzelá ya mbóka-mokonzi ya Republíki ya Kongó Demokratíki mpɛ kolendisa esiká ya malamu mpɔ̂ na bavandi bansó ya engumba Kinsásá.   

 Etatoli 

Catégorie:Engumba ya Kongó-Kinsásá
Catégorie:Kinsásá